આ અંગે મળતી માહિતી અનુસાર સુરત જિલ્લાના માંગરોળ તાલુકાનાં કોસંબા પોલીસ સ્ટાફના માણસો પેટ્રોલીંગમા હતા તે દરમ્યાન તેઓને બાતમી મળી હતી કે કઠવાડા ગામની સીમમાં આવેલ નરેન્દ્રસિંહ રૂપસિંહ કઠવાડિયાના ખેતરની સામે ખેતરાડી જવાના રસ્તાની બાજુમાં વિદેશી દારૂના જથ્થા સાથે એક ઈસમ ઊભો હોય જે બાતમીના આધારે કોસંબા પોલીસ સ્ટાફના માણસોએ રેડ કરતાં એક ઈસમ ત્યાંથી ભાગવા લાગ્યો હતો પોલીસે તેને ઝડપી પાડ્યો હતો અને તેની પૂછપરછ કરતાં તેણે પોતાનું નામ નિલેષભાઈ ઠાકોરભાઈ વસાવા (રહે, કઠવાડા ગામ, મંદિર ફળિયું) હોવાનું જણાવ્યુ હતું.